கேள்வி: பருபள்ளி இராமகிருஷ்ணையா பந்துலு என்பது என்ன?
பதில்: பருபள்ளி இராமகிருஷ்ணையா பந்துலு (''Parupalli Ramakrishnayya Pantulu'')(1883–1951) என்பவர் கருநாடக இசைப் பாடகர் ஆவார். மங்களம்பள்ளி பாலமுரளிகிருஷ்ணா போன்ற மேதைகளையும், பல புகழ்பெற்ற இசைக்கலைஞர்களையும் உருவாக்கிய குருவாக இவர் நன்கு அறியப்பட்டவர்.[http://www.cinegoer.net/balamuralikrishna.htm "Neti and Balamurali learned Carnatic music from Parupalli Ramakrishnayya Panthulu"] ஸ்ரீ பந்துலு துறவி தியாகராஜரின் சீடர் பரம்பரையின் நேரடி வம்சாவளியைச் சேர்ந்தவர். குரு பரம்பராவின் வரிசையில், சுசர்லா தட்சிணமூர்த்தி சாசுதிரி, அகுமதுகுல மகர்நோன்புச்சாவடி வெங்கடசுப்பய்யர், துறவி தியாகராஜர் ஆகியோருக்குப் பிறகு, தியாகராஜரின் சீடர்களின் வரிசையில் இசைக்கலைஞர் நான்காவது இடத்தில் உள்ளார். 1882 திசம்பர் 15 அன்று மங்கம்மா, சேசாச்சலம் இணையரின் மகனாக ஆந்திரப் பிரதேசம் ஸ்ரீகாகுளம் நகரில் பிறந்தார். முறையான கல்வி மற்றும் உபநாயனம் (முறைசாரா வயது வரும் விழா) ஆகியவற்றுக்குப் பிறகு, ஆந்திரப் பிரதேசம் கிருஷ்ணா மாவட்டம் உள்ள சல்லப்பள்ளி சமசுதானத்தில் கிராம சட்ட அமலாக்க அதிகாரியான தனேதார் என்ற பணியை மேற்கொண்டார்.